stanford-oval/wikipedia huggingface dataset:
บราวนีช็อกโกแลต
ประวัติ

พ่อครัวคนหนึ่งในโรงแรมพาล์มเมอร์เฮาส์ที่ชิคาโกได้คิดขนมขึ้นมาชนิดหนึ่ง จากที่เบอร์ธา พาล์มเมอร์อยากจะได้ของหวานสำหรับสุภาพสตรีที่มาเข้าร่วมในงานแสดงสินค้านานาชาติที่ชิคาโกในปี ค.ศ. 1893 เธอบอกว่า ของหวานนั้นน่าจะต้องมีขนาดเล็กกว่าเค้ก แต่ก็ต้องยังคงมีลักษณะคล้ายเค้กและสามารถรับประทานได้ง่ายโดยจะบรรจุในกล่องอาหารกลางวัน บราวนีชนิดแรกที่ว่านี้มีส่วนผสมของแอพริคอตโรยหน้าและวอลนัต และปัจจุบันที่โรงแรมก็ยังทำบราวนีตามสูตรดั้งเดิมขายอยู่
สูตรบราวนีที่ทำกันในปัจจุบันที่ได้รับการตีพิมพ์ครั้งแรกในหนังสือ การปรุงอาหารในบ้าน (1904, ลาโคเนีย, นิวแฮมเชียร์), หนังสือตำราอาหารของสโมสรบริการ (1904, ชิคาโก, อิลินอยส์), เดอะบอสตันโกลบ (2 เมษายน 1905 หน้า 34) และ ตำราอาหารของโรงเรียนสอนการทำอาหารบอสตัน ฉบับที่ตีพิมพ์ในปี ค.ศ. 1906 เขียนโดยแฟนนี่ เมอร์ริท ฟาร์มเมอร์ สูตรอาหารเหล่านี้เป็นบราวนีที่มีรสชาติค่อนข้างนุ่มนวลและมีลักษณะคล้ายเค้ก ชื่อของ "บราวนี" เกิดขึ้นครั้งแรกในตำราอาหารที่ตีพิมพ์ในปี ค.ศ. 1896 แต่ถูกกล่าวถึงในรูปของเค้กที่ทำจากกากน้ำตาลในแม่พิมพ์ดีบุกไม่ใช่บราวนีจริง ๆ
สูตรอาหารที่สองถูกพบเมื่อปี ค.ศ. 1907 ใน ตำราอาหารของลอว์นี เขียนโดยมาเรีย วิลเลท โฮเวิร์ดตีพิมพ์โดยบริษัท วอลเตอร์ เอ็ม ลอว์นี่แห่งบอสตัน รัฐแมสซาชูเซตส์ สูตรนี้มีการเพิ่มไข่และแท่งช็อกโกแลตลงในสูตรของโรงเรียนสอนการทำอาหารบอสตันทำให้บราวนีมีรสชาติเข้มข้นและหนึบมากขึ้น สูตรนี้มีชื่อว่า แบงกอร์บราวนี ซึ่งอาจมาจากเหตุผลที่ว่าสูตรนี้ สุภาพสตรีชาวแบงกอร์ รัฐเมน แบงกอร์บราวนีได้รับการจัดอันดับเป็นที่ 3 จาก 10 สุดยอดอาหารว่างใน 2–3 ปีต่อมา
ตำนานเกี่ยวกับที่มาของบราวนี

มีตำนานอยู่ 3 เรื่องเกี่ยวกับที่มาของบราวนี ตำนานแรกกล่าวว่า พ่อครัวได้ใส่ช็อกโกแลตละลายลงในก้อนแป้งบิสกิตโดยไม่ได้ตั้งใจ ตำนานที่สองกล่าวว่า พ่อครัวลืมเติมแป้งเข้าไปในส่วนผสมของที่ตีรวมกันแล้ว และตำนานที่สามที่เป็นความเชื่อที่เป็นที่นิยมคือ แม่บ้านคนหนึ่งไม่มีผงฟูเลยดัดแปลงสูตรใหม่ ว่ากันว่าเธอเตรียมของหวานสำหรับแขกและตัดสินใจที่จะเสิร์ฟเค้กแบน ๆ ที่อบแล้วนี้ ตำนานทั้งสามเรื่องเป็นที่นิยมเพิ่มขึ้นเรื่อย ๆ
ดูเพิ่ม

บลอนดี
คอมฟอร์ทฟูด
แฮชบราวนี
Kladdkaka เค้กของสวีเดนลักษณะคล้ายบราวนี
มัฟฟิน
นาไนโมบาร์
บอสตันครีมพาย ของหวานอีกชนิดซึ่งคิดขึ้นที่โรงแรมในสหรัฐ
ทอร์เท
บรรณานุกรม

Gage, Mary E. (2010). "History of Brownies (Chocolate)". สืบค้นเมื่อ 13 มีนาคม 2010.
Palmer, Bertha. "The Chocolate Fudge Brownie". Palmer House Hilton. คลังข้อมูลเก่าเก็บจากแหล่งเดิมเมื่อ 30 กันยายน 2013. สืบค้นเมื่อ 29 กันยายน 2013.
Saekel, Karola. "Panel Gives Baking Mixes a High Score". San Francisco Chronicle. ISSN 1932-8672.
"brownie". Webster's New World College Dictionary (4th ed.). 2008.
"The History Of Brownies". The Nibble. Lifestyle Direct. สืบค้นเมื่อ 13 มีนาคม 2013.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บราวนี
บราวนีวอลนัต
การผสมเนยเหลวกับช็อกโกแลตเพื่อทำบราวนี
สกอตต์ บัก

| สกอตต์ บัก |
| --- | --- |
บักใน พ.ศ. 2556
อาชีพ: นักเขียนและผู้อำนวยการสร้าง
สกอตต์ แรนดัล บัก (อังกฤษ: Scott Randall Buck) เป็นนักเขียนบทรายการโทรทัศน์ชาวอเมริกัน บักเขียนบทให้กับละครชุดทางโทรทัศน์หลายเรื่อง ได้แก่ ซิกส์ฟีตอันเดอร์ ของเอชบีโอ, โรม, เดกซ์เตอร์ของโชว์ไทม์, เอเวรีบอดีเลิฟส์เรย์มอนด์, โคช, อินฮิวแมนส์, ดิออบลองส์ และ ไอรอนฟิสต์
สกายบ็อกซ์ เอ็นเทอร์เทนเมนท์

| --- | --- |
เลขทะเบียน: 0135564027859
ทุนจดทะเบียน: 20,000,000 บาท
ก่อตั้ง: 16 ธันวาคม 2564 (2564-12-16)
สำนักงานใหญ่: 99 หมู่ 2 ตำบลบางพูน อำเภอเมืองปทุมธานี จังหวัดปทุมธานี
บริษัทแม่: เวิร์คพอยท์ เอ็นเทอร์เทนเมนท์
สกายบ็อกซ์ เอ็นเทอร์เทนเมนท์ (อังกฤษ: Skybox Entertainment) เป็นบริษัทเอเจนซี่บริหารจัดการศิลปินที่ก่อตั้งโดยเวิร์คพอยท์ เอ็นเทอร์เทนเมนท์ และเอ็ม พิคเจอร์ส ซึ่งได้จดทะเบียนก่อตั้งบริษัทเมื่อวันที่ 16 ธันวาคม 2564 โดยมี โจ้ วิรัตน์ เฮงคงดี เป็นกรรมการผู้จัดการบริษัท
ก่อนที่ในวันที่ 7 สิงหาคม 2566 ในการประชุมวิสามัญผู้ถือหุ้น ครั้งที่ 1/2566 ของบริษัทเอ็มพิคเจอร์ส ที่ประชุมมีมติให้เปลี่ยนแปลงชื่อบริษัทเป็น บริษัท ซาเล็คต้า จำกัด (มหาชน) รวมถึงตราสัญลักษณ์ของบริษัท และได้ถอนหุ้นออกจากบริษัทสกายบ็อกซ์ ทำให้ต่อมาในวันที่ 28 ธันวาคม 2566 บริษัทเวิร์คพอยท์ได้อนุมัติให้บริษัท ไทยบรอดคาสติง จำกัด (THB) ซึ่งเป็นบริษัทลูกในเครือเข้าซื้อหุ้นสามัญของบริษัทสกายบ็อกซ์จากบริษัท ซาเล็คต้า จำนวน 90,000 หุ้น ด้วยจำนวนเงินทั้งสิ้น 4,132,654 บาท ทำให้เวิร์คพอยท์กลายเป็นผู้ถือหุ้นใหญ่ในสัดส่วน 90%
สกอตต์ แอดกินส์

| Scott Adkins |
| --- | --- |

เกิด: Scott Edward Adkins  (1976-06-17) 17 มิถุนายน ค.ศ. 1976 (48 ปี) Sutton Coldfield, West Midlands, England, UK
อาชีพ: Actor Martial artist Gymnast Screenwriter Producer
ปีปฏิบัติงาน: 1998 – ปัจจุบัน
บุตร: Karmel Adkins
เว็บไซต์: scottadkins.com
สกอตต์ เอ็ดเวิร์ด แอดกินส์ (อังกฤษ: Scott Edward Adkins; เกิด 17 มิถุนายน พ.ศ. 2519) เป็นนักแสดง, ผู้ผลิต, ผู้เขียนบท, นักกายกรรม และนักศิลปะการต่อสู้ชาวอังกฤษ ซึ่งส่วนใหญ่รู้จักกันดีจากบทบาทของเขาในภาพยนตร์แอ็คชั่นหนังแผ่น เขารับบทเป็น Yuri Boyka นักสู้ในเรือนจำชาวรัสเซียในภาพยนตร์เรื่อง Undisputed II: Last Man Standing ในปี ค.ศ. 2006 และภาคต่ออีกสองเรื่องคือ Undisputed III: Redemption (2010) และ Boyka: Undisputed (2017); Casey Bowman ในภาพยนตร์เรื่อง Ninja ปี ค.ศ. 2009 และภาคต่อ Ninja: Shadow of a Tear ในปี ค.ศ.2013; รับบทชาวฝรั่งเศสในภาพยนตร์ปี 2018 เรื่อง The Debt Collector และภาคต่อ Debt Collectors ในปี ค.ศ. 2020 (นำแสดงโดย Louis Mandylor) เขาทำงานในภาพยนตร์สี่เรื่องร่วมกับ Jean-Claude Van Damme ไอดอลของเขา: The Shepherd: Border Patrol, Assassination Games, Universal Soldier: Day of Reckoning และ The Expendables 2 นอกจากนี้เขายังเคยแสดงใน The Legend of Hercules, Wolf Warrior and Ip Man 4: The Finale รับบทเป็นศัตรูตัวหลักในภาพยนตร์ทั้งสามเรื่องและยังปรากฏตัวใน The Bourne Ultimatum, Zero Dark Thirty และโครงการมาร์เวลสามเรื่อง เช่น Mutant X, X-Men Origins: Wolverine and Doctor Strange
สกายเทรน

สกายเทรน (อังกฤษ: SkyTrain หรือ Skytrain) อาจหมายถึง
สกายเทรน (แวนคูเวอร์) - ระบบรถไฟฟ้าในนครแวนคูเวอร์ ประเทศแคนาดา
สกายเทรน (เมโทรมะนิลา) - โครงการโมโนเรลในเมโทรมะนิลา ประเทศฟิลิปปินส์
รถไฟฟ้าบีทีเอส (อังกฤษ: BTS Skytrain) - ระบบรถไฟฟ้าในกรุงเทพมหานคร ประเทศไทย
สกอตติชโฟลด์

พันธุ์แมวที่มีการกลายพันธุ์พิเศษของยีน
Breed of cat
| สกอตติชโฟลด์ |
| --- | --- |
แมวสกอตติชโฟลด์สีไลลักโตเต็มวัย มีลักษณะหน้ากลม ตากลม และหูพับชี้มาทางด้านหน้า
ชื่ออื่น: สกอตโฟลด์
ต้นกำเนิด:  สกอตแลนด์
มาตรฐานพันธุ์
CFA: standard
TICA: standard
WCF: standard
ACFA/CAA: มาตรฐาน
หมายเหตุ
ไม่ได้รับการยอมรับจาก FIFe และ GCCF
แมวบ้าน (Felis catus)
สกอตติชโฟลด์ (อังกฤษ: Scottish Fold) เป็นพันธุ์แมวบ้านที่มีลักษณะเฉพาะพันธุ์คือการกลายพันธุ์ของยีนเด่นที่เกี่ยวข้องกับภาวะกระดูกเจริญผิดรูป (osteochondrodysplasia) ความผิดปกติทางพันธุกรรมนี้ส่งผลต่อกระดูกอ่อนทั่วทั้งร่างกายแมว ทำให้เกิดลักษณะ "หูพับ" ชี้ลงมาทางด้านหน้า แม้ลักษณะนี้จะทำให้แมวพันธุ์นี้มีเอกลักษณ์เฉพาะ ที่มักเรียกกันว่า "คล้ายนกฮูก" แต่ก็ส่งผลเสียต่อสวัสดิภาพของแมวด้วย
มีงานศึกษาว่าแมวสกอตติชโฟลด์ทุกตัวได้รับผลกระทบจากภาวะกระดูกเจริญผิดรูป ซึ่งเป็นความผิดปกติทางพัฒนาการที่ส่งผลต่อการเจริญของกระดูกและกระดูกอ่อนทั่วทั้งร่างกาย ภาวะนี้เป็นสาเหตุของลักษณะหูพับ แมวสกอตติชโฟลด์จึงมีโครงสร้างกระดูกที่ผิดรูปและอาจเกิดโรคข้อเสื่อมได้ตั้งแต่อายุยังน้อย บางประเทศห้ามการเพาะพันธุ์แมวสกอตติชโฟลด์และทะเบียนพันธุ์หลัก ๆ ไม่ยอมรับพันธุ์นี้เนื่องด้วยปัญหาทางสุขภาพดังกล่าว
ประวัติ > ต้นกำเนิด

แมวสกอตติชโฟลด์ดั้งเดิมคือแมวเลี้ยงในไร่ชื่อว่าซูซี (Susie) ซึ่งพบในไร่ใกล้คูพาแรงกัสในเทย์ไซด์ ประเทศสกอตแลนด์ เมื่อ ค.ศ. 1961 ตรงกลางหูของซูซีมีลักษณะพับผิดธรรมดา ทำให้มีลักษณะคล้ายคลึงกับนกฮูก เมื่อซูซีตกลูก มีลูกสองตัวเกิดมามีลักษณะหูพับ วิลเลียมและมอลลี รอสส์ สองสามีภรรยาชาวไร่ใกล้เคียงและผู้ผสมพันธุ์แมว ได้นำลูกแมวหนึ่งตัวในนี้ไปเลี้ยง แผนการผสมพันธ์ุให้ผลเป็นลูกแมว 76 ตัว ในสามปีแรก 42 ตัวในนี้มีหูพับ และอีก 34 ตัวมีหูตรง ได้ข้อสรุปว่า การกลายพันธุ์ของหูเป็นผลมาจากยีนเด่นเพียงหนึ่งยีน รอสส์จดทะเบียนพันธุ์สกอตติชโฟลด์กับ Governing Council of the Cat Fancy (GCCF) ในสหราชอาณาจักรเมื่อ ค.ศ. 1966 และเริ่มขยายพันธุ์ลูกแมวสกอตติชโฟลด์ โดยมีแพต เทอร์เนอร์ นักพันธุศาสตร์ คอยช่วยเหลือ อย่างไรก็ตาม ราวช่วงต้นทศวรรษที่ 1970 GCCF ได้ระงับการจดทะเบียนแมวพันธุ์นี้ด้วยข้อกังวลเกี่ยวกับปัญหาสุขภาพที่อาจเกิดขึ้น เช่น การติดเชื้อในหูและภาวะหูหนวก ใน ค.ศ. 1970 ดร.นีล ทอดด์ จากแมสซาชูเซตส์ ซึ่งในขณะนั้นกำลังศึกษาเรื่องการกลายพันธุ์ นำแมวสกอตติชโฟลด์ชุดแรกเข้าสู่อเมริกา หลังจากนั้นมีการนำแมวสกอตติชโฟลด์อีกหลายตัวเข้ามาและแผนการผสมแมวสกอตติชโฟลด์ก็ดำเนินสืบมาพร้อมกับนำแมวพันธุ์อเมริกันขนสั้นและบริติชขนสั้นเข้ามาด้วย
ประวัติ > การยอมรับพันธุ์

ใน ค.ศ. 1978 Cat Fanciers' Association (CFA) ให้สถานะแชมเปียนชิปกับพันธุ์สก๊อตติชโฟลด์ ในช่วงกลางทศวรรษ 1980 เริ่มมีการยอมรับสกอตติชโฟลด์แบบขนยาว สมาคมแมวนานาชาติ (TICA) เป็นทะเบียนพันธุ์แรกที่ยอมรับสก๊อตติชโฟลด์ขนยาวสำหรับการแข่งขันแชมเปียนชิปในฤดูกาลจัดประกวด ค.ศ. 1987-88 และ CFA ก็ตามมาใน ค.ศ. 1993-94
แมวสกอตติชโฟลด์แบบหูตั้ง
มีมี

มีมี (Mimi) อาจหมายถึง
บุคคล

มีมี (ชื่อ) ชื่อต้นของบุคคล
มีมี ลี
มารายห์ แครี มีชื่อเล่นว่า มีมี
ตัวละครในบันเทิงคดี

มีมี่ (เอาชีวิตรอดซีรีส์) ตัวละครจากเรื่อง เอาชีวิตรอด
ชเว มี-มี่ ตัวละครจากเรื่อง Hello Jadoo หนูชื่อจาดู
ทาโซงาเระ มีมี่ ตัวละครจากเรื่อง สงครามเกมไพ่
ทาจิคาวะ มีมี่ ตัวละครจากเรื่อง ดิจิมอน
เจ้าหญิงมีมี่ ตัวละครจากเรื่อง คูโระจัง แมวไซบอร์ค เหมียวมิซไซล์
ดูเพิ่ม

มิมิ
โมโม (แก้ความกำกวม)
สกิดมอร์, โอวิงส์ และเมอร์ริล

สกิดมอร์, โอวิงส์ และเมอร์ริล แอลแอลพี (อังกฤษ: Skidmore, Owings and Merrill LLP; SOM) เป็นบริษัทด้านสถาปัตยกรรมและวิศวกรรม ที่ก่อตั้งในชิคาโกในปี ค.ศ. 1936 โดยลุยส์ สกิดมอร์ และเนเธเนียล โอวิงส์ สามปีต่อมาจอห์น โอ. เมอร์ริล ได้เข้าร่วมกับบริษัท มีสำนักงานแห่งแรกในนิวยอร์กซิตี รัฐนิวยอร์ก ในปี ค.ศ. 1937 SOM เป็นหนึ่งในบริษัทที่ใหญ่ที่สุดในโลก มีความชำนาญในด้านการออกแบบอาคารพาณิชย์ ตึกสูง กับแนวทางสถาปัตยกรรมนานาชาติร่วมสมัย หรือ ตึกระฟ้า บริษัทสร้างสรรค์อาคารสูงหลายแห่ง เช่น จอห์นแฮนคอค์กเซนเตอร์, วิลลิสทาวเวอร์, บุรจญ์เคาะลีฟะฮ์, วันเวิลด์เทรดเซ็นเตอร์, แมริออทเวิลด์เทรดเซ็นเตอร์ (ทรีเวิลด์เทรดเซ็นเตอร์ อาคารชุดแรก), เซเว่นเวิลด์เทรดเซ็นเตอร์, จินเม่าทาวเวอร์, สำนักงานใหญ่เนโท, อาคารผู้โดยสาร 4 ท่าอากาศยานนานาชาติจอห์น เอฟ. เคนเนดี และวัน แบงค็อก
SOM ยังรับงานบริการด้านสถาปัตยกรรม, การให้บริการตึก, ให้บริการด้านวิศวกรรม MEP, การออกแบบดิจิทัล, กราฟิก, ออกแบบสถาปัตยกรรมภายใน, วิศวกรรมโครงสร้าง, วิศวกรรมโยธา, การออกแบบอาคารเพื่อความยั่งยืน และการออกแบบชุมชนเมืองและวางผัง
SOM ได้รับรางวัลด้านคุณภาพและการคิดค้นกว่า 1400 รางวัล มากกว่า 580 รางวัลที่ได้หลังปี ค.ศ. 1998 ในปี ค.ศ. 1996 และ 1962 ได้รับรางวัลบริษัทสถาปัตยกรรม จากสถาบันสถาปนิกอเมริกัน สำหรับความโดดเด่นในผลงานออกแบบในการทำงาน SOM ถือเป็นบริษัทเดียวที่ได้รับเกียรตินี้ 2 ครั้ง
สกินไวเทนนิง

สกินไวเทนนิง (อังกฤษ: skin whitening) เป็นเครื่องสำอางหลายประเภทใช้เพื่อช่วยให้ผิวขาวขึ้น
ประเทศในภูมิภาคเอเชียนั้น วัดระดับทางสังคมโดยดูจากสีผิว ถ้าคนที่มีสีผิวอ่อน/ขาว จะถูกมองว่าเป็นบุคคลในราชวงศ์ หรือบุคคลชั้นสูงในสังคม ซึ่งโดยทั่วไปบุคคลชั้นสูงจะมีสีผิวที่อ่อน/ขาว เนื่องจากไม่ต้องโดนแสงแดดตลอดทั้งวัน ตรงกันข้ามกับชนชั้นแรงงานที่มักจะต้องทำงานอยู่กลางแดดตลอดเวลา[ต้องการอ้างอิง]
ปัจจุบันสกินไวเทนนิง ช่วยทำให้ผิวขาวขึ้นมาอย่างมีประสิทธิภาพ โดยอาศัยขบวนการในการต่อต้านการสร้างเอ็นไซม์ไทโรซิเนส เพื่อป้องกันไม่ให้ผิวสร้างเมลานินที่ทำให้ผิวมีสีดล้ำหรือดำ สารเคมีที่นียมใช้คือ ไฮโดรควิโนน และสารสกัดจากธรรมชาติต่าง ๆ ที่พบในท้องตลาด ที่มีช่วยทำให้ผิวขาวขึ้น นวลเนียนขึ้น
สกอตต์ แลง (จักรวาลภาพยนตร์มาร์เวล)

| Scott Lang |
| --- | --- |
ตัวละครใน Marvel Cinematic Universe
ปรากฏครั้งแรก: มนุษย์มดมหากาฬ (2015)
เค้าโครงจาก: Ant-Man โดย David Michelinie John Byrne
ดัดแปลงโดย:   Edgar Wright  Joe Cornish  Adam McKay  Paul Rudd 
แสดงโดย:   Paul Rudd  Jackson Dunn (young)  Lee Moore (old)  Bazlo LeClair (baby)  Loen LeClair (baby) 
ข้อมูลตัวละครในเรื่อง
ชื่อเต็ม: Scott Lang
นามแฝง:   Ant-Man  Giant-Man 
อาชีพ:   Electrical engineer  Thief 
สังกัด:   Avengers  Wasp (Hope van Dyne)  Hank Pym  Janet van Dyne  X-Con Security Consultants  VistaCorp (formerly) 
คู่สมรส: Maggie Lang (ex-wife)
บุตร: Cassandra Lang (daughter)
สัญชาติ: American
สกอตต์ แลง (อังกฤษ: Scott Lang) เป็นตัวละครที่แสดงโดย พอล รัดด์ ในแฟรนไชส์ภาพยนตร์ Marvel Cinematic Universe (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันและเป็นที่รู้จักกันทั่วไปในชื่อ Ant-Man ในปี พ.ศ. 2562 ตัวละครนี้เป็นบุคคลสำคัญของ MCU โดยปรากฏตัวในภาพยนตร์ 4 เรื่องจากบทนำของเขาใน Ant-Man จนถึง Avengers: Endgame โดยมีการอ้างอิงถึงตัวละครหรือตัวอย่างของฟุตเทจจดหมายเหตุที่ปรากฏในภาพยนตร์เรื่องอื่น ๆ อีกหลายเรื่อง แลงจะปรากฏตัวในซีรีส์แอนิเมชันเรื่องต่อไปของดิสนีย์+ Marvel's What If ... ?
ภาวิณี วิริยะชัยกิจ

| ภาวิณี วิริยะชัยกิจ |
| --- | --- |
เกิด: 17 กุมภาพันธ์ พ.ศ. 2531 (36 ปี) ภาวิณี วิริยะชัยกิจ อำเภอภูเวียง จังหวัดขอนแก่น
อาชีพ: นักแสดง,พิธีกร
ปีที่แสดง: พ.ศ. 2548-ปัจจุบัน
ผลงานเด่น: เปิ้ล จากภาพยนตร์เรื่อง ฝันโคตรๆ (The Begin)
ฐานข้อมูล
IMDb
ThaiFilmDb
ภาวิณี วิริยะชัยกิจ  เป็นนักแสดง,พิธีกร นางแบบหญิงชาวไทย
ประวัติ

ภาวิณี วิริยะชัยกิจ  มีชื่อเล่นว่า มิลค์ เกิดเมื่อวันที่  17 กุมภาพันธ์  2531  ซึ่งเป็นคนอำเภอภูเวียง  จังหวัดขอนแก่น ครอบครัวประกอบอาชีพธุรกิจส่วนตัว จบการศึกษาชั้นมัธยมศึกษาจากโรงเรียนแก่นนครวิทยาลัย จังหวัดขอนแก่น  สำเร็จการศึกษาระดับปริญญาตรีจาก คณะวิทยาการจัดการ  สาขาการบัญชี มหาวิทยาลัยขอนแก่น
ภาวิณี วิริยะชัยกิจ ครองตำแหน่ง  “สปาย แบรนด์ แอมบาสซาเดอร์ เคยเข้าประกวดมิสทีนไทยแลนด์ เมื่อปี 2006 และเคยมีผลงานทางด้านภาพยนตร์ เรื่อง “ฝันโคตรๆ” (The Begin) ของ“พิง ลำพระเพลิง”
ปัจจุบัน ภาวิณี วิริยะชัยกิจ เป็นแอร์โฮสเตสสายการบิน Air Asia (เป็นพรีเซนเตอร์โฆษณาคู่กับณเดชน์ คูกิมิยะ)และยังมีผลงานบันเทิงให้ชมอย่างต่อเนื่อง
ผลงาน > ละคร

ละคร ฟาร์มเอ๋ย ฟาร์มรัก รับบท วุ้น(รับเชิญ) ช่อง 3
ผลงาน > ซิตคอม

ซิตคอม ระเบิดเถิดเทิง รุ่น 3 รับบท  น้ำใส คู่กับ วันธงชัย อินทรวัตร ช่อง 5
ซิตคอม รักล้นล้น 9 คน 4 คู่  รับบท แพม  คู่กับ ปิยะ ชนะสัตรู ช่อง 9
ซิตคอม ท่าประชา สามัคคี  รับบท ไหม  ช่อง ไทยพีบีเอส
ซิตคอม เพิ้ง  รับบท อ้อม คู่กับ ศุภกร กิจสุวรรณ  ช่อง ไทยพีบีเอส
ซิตคอม จุดนัดภพ  รับบท นำทิพย์  ช่อง 3
ผลงาน > ภาพยนตร์

ฝันโคตรโคตร รับบท เปิ้ล  นางเอก คู่กับ พิง ลำพระเพลิง
กะปิ ลิงจ๋อไม่หลอกจ้าว รับบท พี่หงษ์ คู่กับ ทวีฤทธิ์ จุลละทรัพย์
ฮักนะ 'สารคาม รับบท เกษ คู่กับ ธันวา สุริยจักร
It Gets Better ไม่ได้ขอให้มารัก รับบท งาม
เธอ เขา เรา ผี
รักสุดทีน รับบท สาวขาเป๋
ผลงาน > พิธีกร

รายการ อินส์ไพร์เรชั่นทิบ
ผลงาน > มิวสิกวีดีโอ

เกลียดเพลงรัก ของ แพนเค้ก (วงดนตรี)
แสนล้านนาที ของ เบล สุพล
กอดฉัน ของ หญิง ธิติกานต์
ต่อเวลาให้ฉันสักนิด ของ หญิง ธิติกานต์
ผิดเรื่องเดียว ของ ปนัดดา เรืองวุฒิ
ไม่ใช่ไม่รู้สึก ของ เบญจพล เชยอรุณ
ไม่ดี ไม่จำ ของ ตั๊กแตน ชลดา
ผลงาน > ถ่ายแฟชั่น

ถ่ายแฟชั่นของ IN แมคกาซีนคู่กับ พลอย เฌอมาลย์
หนังสือแสดงผลงานของมหาวิทยาลัยขอนแก่น
รางวัลที่ได้รับ

เข้ารอบสุดท้าย มิสทีนไทยแลนด์ 2006
แบรนด์แอมบาสเดอร์ Spy Girl 2008
สกอตต์ โอเดลล์

| สกอตต์ โอเดลล์ |
| --- | --- |
เกิด: โอเดลล์ กาเบรียล สกอตต์ 23 พฤษภาคม ค.ศ. 1898(1898-05-23) ลอสแอนเจลิส รัฐแคลิฟอร์เนีย สหรัฐอเมริกา
เสียชีวิต: 15 ตุลาคม ค.ศ. 1989(1989-10-15) (91 ปี) เมาท์คิสโก รัฐนิวยอร์ก สหรัฐอเมริกา
อาชีพ: นักเขียน
สัญชาติ: อเมริกัน
ช่วงเวลา: ค.ศ. 1934–1989
แนว: วรรณกรรมเด็ก,  ประวัติศาสตร์
ผลงานที่สำคัญ: เกาะโลมาสีน้ำเงิน
เว็บไซต์
www.scottodell.com
สกอตต์ โอเดลล์ (อังกฤษ: Scott O'Dell; 23 พฤษภาคม ค.ศ. 1898 – 15 ตุลาคม ค.ศ. 1989) เป็นนักเขียนชาวอเมริกัน มีชื่อเกิดคือ โอเดลล์ กาเบรียล สกอตต์ (O'Dell Gabriel Scott) เกิดที่เทอร์มินัลไอส์แลนด์ เมืองลอสแอนเจลิส เป็นบุตรของเมย์ เอลิซาเบธ กาเบรียลและเบนเนตต์ เมสัน สกอตต์ โอเดลล์เข้าเรียนที่วิทยาลัยอ็อกซิเดนทัลในปี ค.ศ. 1919 ก่อนจะเรียนต่อที่มหาวิทยาลัยวิสคอนซิน แมดิสัน, มหาวิทยาลัยสแตนฟอร์ดและมหาวิทยาลัยโรมซาปีเอนซา ในช่วงสงครามโลกครั้งที่สอง เขารับราชการในกองทัพอากาศสหรัฐ หลังจากนั้นทำงานเป็นช่างภาพ ผู้อำนวยการด้านเทคนิก คอลัมนิสต์และบรรณาธิการหนังสือพิมพ์ ในปี ค.ศ. 1934 โอเดลล์ตีพิมพ์ผลงานชิ้นแรก Woman of Spain (a Story of Old California)  เป็นเรื่องราวของบุตรสาวผู้ลี้ภัยชาวสเปนในแคลิฟอร์เนียเหนือ
ผลงานชิ้นสำคัญของโอเดลล์คือ เกาะโลมาสีน้ำเงิน (Island of the Blue Dolphins) ซึ่งตีพิมพ์ในปี ค.ศ. 1960 เป็นนวนิยายเกี่ยวกับเด็กสาวที่ใช้ชีวิตอย่างโดดเดี่ยวบนเกาะนอกชายฝั่งแคลิฟอร์เนีย นวนิยายชิ้นนี้ได้รับรางวัลเหรียญนิวเบรีในปี ค.ศ. 1961 และรางวัลวรรณกรรมเด็กเยอรมันในปี ค.ศ. 1963 นอกจากนี้ยังได้รับการนำไปสร้างเป็นภาพยนตร์ในปีต่อมา
ในปี ค.ศ. 1972 โอเดลล์ได้รับรางวัลฮันส์ คริสเตียน แอนเดอร์เซน ซึ่งถือเป็นรางวัลที่มีเกียรติสูงสุดสำหรับผลงานด้านวรรณกรรมเด็ก ต่อมาในปี ค.ศ. 1976 เขาได้รับเหรียญจากมหาวิทยาลัยเซาเทิร์นมิสซิสซิปปี สองปีต่อมา โอเดลล์ได้รับเหรียญเรจินาจากสมาคมห้องสมุดคาทอลิก
โอเดลล์เสียชีวิตด้วยโรคมะเร็งต่อมลูกหมากที่เมืองเมาท์คิสโก รัฐนิวยอร์กในปี ค.ศ. 1989
แหล่งข้อมูลอื่น

"Scott O'Dell - Biography". Encyclopedia.com.
สโกลาร์พีเดีย

สารานุกรมออนไลน์ฐานวิกิภาษาอังกฤษ
| --- | --- |
ภาพจับหน้าจอ หนัาหลักสโกลาร์พีเดีย
ประเภท: สารานุกรมออนไลน์
ภาษาที่ใช้ได้: อังกฤษ
บรรณาธิกรณ์: Eugene M. Izhikevich (หัวหน้าบรรณาธิการ)
ยูอาร์แอล: www.scholarpedia.org
เชิงพาณิชย์: ไม่
ลงทะเบียน: ไม่จำเป็น (จำเป็นสำหรับแก้ไขหน้า)
ผู้ใช้: ผู้ใช้ลงทะเบียน 19,133 ราย (ธันวาคม ค.ศ. 2022)
เปิดตัว: 5 กุมภาพันธ์ 2006; 18 ปีก่อน (2006-02-05)
สถานะปัจจุบัน: บทความที่ผ่านการพิชญพิจารณ์ 1,816 บทความ (ธันวาคม ค.ศ. 2022)
ลิขสิทธิ์เนื้อหา: CC BY-NC-SA 3.0
ISSN: 1941-6016
สโกลาร์พีเดีย (อังกฤษ: Scholarpedia) เป็นสารานุกรมออนไลน์ฐานวิกิภาษาอังกฤษที่มีคุณสมบัติทั่วไปเกี่ยวข้องกับวารสารวิชาการออนไลน์ที่มีการเข้าถึงแบบเปิด ซึ่งมุ่งหวังที่จะมีเนื้อหาในด้านวิทยาศาสตร์และการแพทย์ที่มีคุณภาพ
บทความสโกลาร์พีเดียเขียนขึ้นโดยผู้เขียนที่เป็นผู้เชี่ยวชาญรับเชิญหรือได้รับการอนุมัติ และจำเป็นต้องผ่านการพิชญพิจารณ์ สโกลาร์พีเดียแสดงรายชื่อจริงและสังกัดของผู้เขียน ผู้ดูแล และบรรณาธิการทั้งหมดที่เกี่ยวข้องกับบทความ: อย่างไรก็ตาม กระบวนการตรวจสอบโดยผู้เชี่ยวชาญ (ซึ่งสามารถแนะนำการเปลี่ยนแปลงหรือเพิ่มเติมข้อมูล และต้องได้รับการตอบสนองก่อนที่บทความจะปรากฏ) จะไม่เปิดเผยชื่อ บทความของ สโกลาร์พีเดีย จะถูกเก็บไว้ในคลังข้อมูลออนไลน์ และสามารถอ้างอิงได้เหมือนกับบทความวารสารทั่วไป (สโกลาร์พีเดีย มีหมายเลข ISSN ที่ ISSN 1941-6016) ระบบอ้างอิงของสโกลาร์พีเดียรองรับการแก้ไขหมายเลขด้วย
โครงการนี้สร้างขึ้นในเดือนกุมภาพันธ์ ค.ศ. 2006 โดย Eugene M. Izhikevich ขณะเป็นผู้วิจัยในสถาบันประสาทวิทยาศาสตร์ แซนดีเอโก รัฐแคลิฟอร์เนีย Izhikevich ยังดำรงคำแหน่งหัวหน้าบรรณาธิการของสารานุกรมด้วย
ขอบเขต

เนื้อหาสโกลาร์พีเดียแบ่งกลุ่มออกเป็น"กลุ่มสารานุกรม"ต่างหาก ข้อมูลเมื่อ สิงหาคม 2023 มีอยู่ 7 กลุ่มนี้ที่ได้รับการอธิบายว่าเป็น "พื้นที่สำคัญ":
ฟิสิกส์ดาราศาสตร์
กลศาสตร์ท้องฟ้า
ประสาทวิทยาเชิงคำนวณ
ความฉลาดเชิงคำนวณ
ระบบไดนามิก
ฟิสิกส์
การสัมผัส
สารานุกรมอื่นๆ มีหลากหลายสาขา เช่น ศาสตร์แห่งการละเล่น และแม่แบบสำหรับโรคทางประสาท
ข้อมูลเมื่อ พฤศจิกายน 2018 สโกลาร์พีเดีย มีบทความจำนวน 1,804 หน้า และผู้ใช้ลงทะเบียน 18,149 ราย ต่อมาเมื่อเดือนข้อมูลเมื่อ พฤศจิกายน 2021 มีบทความที่ผ่านการพิชญพิจารณ์ 1,812 บทความ
การระดมทุน

ค่าใช้จ่ายในการบำรุงรักษาและเซิร์ฟเวอร์ในปัจจุบันของสโกลาร์พีเดียได้รับการสนับสนุนโดย Brain Corporation บริษัทวิทยาการหุ่นยนต์ที่ Izhikevich เป็นผู้ร่วมก่อตั้งและ CEO
ซอฟต์แวร์

สโกลาร์วิกิใช้วิกิเอนจินเดียวกันกับวิกิพีเดีย, มีเดียวิกิ โดยปรับปรุงให้รองรับการโหวตแก้ไข การพัฒนาซอฟต์แวร์ทำโดยเอกชน
ดูเพิ่ม

นูพีเดีย – มีการออกแบบคล้ายกับ สโกลาร์พีเดีย
ซิติเซนเดียม
รายการสารานุกรมออนไลน์
แหล่งข้อมูลอื่น

เว็บไซต์ทางการของสโกลาร์พีเดีย
โรงพยาบาลอุตรดิตถ์

| โรงพยาบาลอุตรดิตถ์ |
| --- | --- |
Uttaradit Hospital


ประเภท: รัฐ (โรงพยาบาลศูนย์)
ที่ตั้ง: เลขที่ 38 ถนนเจษฎาบดินทร์ ตำบลท่าอิฐ  อำเภอเมืองอุตรดิตถ์ จังหวัดอุตรดิตถ์  53000
ข้อมูลทั่วไป
ก่อตั้ง: 12 เมษายน พ.ศ. 2494
สังกัด: กระทรวงสาธารณสุข
ความร่วมมือ: คณะแพทยศาสตร์ มหาวิทยาลัยนเรศวร
ผู้อำนวยการ: นายแพทย์อายุส ภมะราภา
จำนวนเตียง: 620 เตียง
แพทย์: 125 คน
บุคลากร: 1942 คน
เว็บไซต์: www.uttaradit-hosp.go.th/
โรงพยาบาลอุตรดิตถ์  เป็นโรงพยาบาลศูนย์ สังกัดสำนักงานปลัดกระทรวงสาธารณสุข เริ่มก่อสร้างเมื่อ พ.ศ. 2483 ช่วงก่อนยุติสงครามโลกครั้งที่ 2  โดยพระสมัครสโมสร (เสงี่ยม บุรสมบูรณ์) ผู้ว่าราชการจังหวัดอุตรดิตถ์ในขณะนั้น ได้ประชุมคณะกรรมการจังหวัดอุตรดิตถ์ อนุมัติเงินบำรุงท้องที่จัดซื้อที่ดิน เนื้อที่ 28 ไร่ 50 ตารางวา  และเป็นสถาบันร่วมผลิตแพทย์ชั้นคลินิกของคณะแพทยศาสตร์ มหาวิทยาลัยนเรศวร ตามโครงการร่วมผลิตแพทย์เพิ่มเพื่อชาวชนบท
ประวัติ

โรงพยาบาลอุตรดิตถ์  เปิดทำการอย่างเป็นทางการเมื่อ 12 เมษายน พ.ศ. 2494  โดยมีเนื้อที่รวมทั้งสิ้นในปัจจุบันจำนวน 46 ไร่ 1 งาน 99 ตารางวา ตั้งอยู่เขตภาคเหนือตอนล่าง ในอำเภอเมืองอุตรดิตถ์ จังหวัดอุตรดิตถ์  โรงพยาบาลอุตรดิตถ์ถือเป็นโรงพยาบาลศูนย์แห่งที่ 2 ในเขตกลุ่มจังหวัดภาคเหนือตอนล่าง และเป็นโรงพยาบาลประจำภูมิภาคที่มีขีดความสามารถระดับตติยภูมิ (Tertiary Care)    ในปัจจุบันได้เปิดทำการสาขานอกโรงพยาบาล 1 แห่ง คือ โรงพยาบาลอุตรดิตถ์ สาขา 1 บริเวณทางหลวงหมายเลข 1045(ถนนย่านศิลาอาสน์)  เปิดศูนย์สุขภาพชุมชนโรงพยาบาลอุตรดิตถ์ 1 แห่งที่ ถนนสำราญรื่นใกล้กับวัดท้ายตลาด  และได้มีการก่อสร้างตึกอุบัติเหตุ-ฉุกเฉินขึ้นใหม่แล้วเสร็จในปีพ.ศ. 2555 มีผลทำให้โรงพยาบาลฯมีจำนวนเตียงผู้ป่วยเพิ่มจากเดิม 500 เตียงเป็น 647 เตียง
นอกจากนี้โรงพยาบาลอุตรดิตถ์ได้ร่วมผลิตแพทย์กับคณะแพทยศาสตร์ มหาวิทยาลัยนเรศวร  โดยจัดตั้งหน่วยงานศูนย์แพทยศาสตรศึกษาชั้นคลินิก โรงพยาบาลอุตรดิตถ์ และเป็นสถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร โดยก่อตั้งเมื่อ พ.ศ. 2541 โดยจัดการเรียนการสอนให้แก่นิสิตแพทย์ในระดับชั้นคลินิก (ชั้นปี 4 - 6) ในหลักสูตรแพทยศาสตรบัณฑิต มหาวิทยาลัยนเรศวร รวมปีละประมาณ 30 คน ตามโครงการร่วมผลิตแพทย์เพิ่มเพื่อชาวชนบทของสำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุข
รายนามผู้อำนวยการโรงพยาบาลอุตรดิตถ์

| --- | --- |
รายนาม: ปีที่ดำรงตำแหน่ง
1. นายแพทย์ประเสริฐ บานชื่น: พ.ศ.  2494 – พ.ศ. 2517
2. แพทย์หญิงสมคิด บานชื่น: พ.ศ. 2518 – พ.ศ. 2520
3. นายแพทย์อาวุธ ภมะราภา: พ.ศ. 2521 – พ.ศ. 2533
4. นายแพทย์ชำนาญ ภู่เอี่ยม: พ.ศ. 2533 – พ.ศ. 2539
5. นายแพทย์บุญเกิด เชวงศรี: พ.ศ. 2540 – พ.ศ. 2549
6. นายแพทย์เธียรชัย คฤหโยธิน: พ.ศ. 2550 – พ.ศ. 2553
7. นายแพทย์เฉลิม ศักดิ์ศรชัย: พ.ศ. 2553
8. นายแพทย์ธำรง หาญวงศ์: พ.ศ. 2554
9. นายแพทย์ทรงวุฒิ ทรัพย์ทวีสิน: พ.ศ. 2556 – พ.ศ. 2561
10. นายแพทย์อายุส ภมะราภา: พ.ศ. 2561 – ปัจจุบัน
หน่วยงานภายใน

โรงพยาบาลอุตรดิตถ์ มีการแบ่งส่วนราชการ ดังต่อไปนี้
| --- | --- |
 กลุ่มงานอายุรกรรม  กลุ่มงานศัลยกรรม  กลุ่มงานสูติ-นรีเวชกรรมฯ  กลุ่มงานกุมารเวชกรรม  กลุ่มงานศัลยกรรมกระดูก  กลุ่มงานจักษุวิทยา  กลุ่มงานโสต ศอ นาสิก ลาริงซ์วิทยา  กลุ่มงานวิสัญญีวิทยา  กลุ่มงานรังสีวิทยา  กลุ่มงานเวชกรรมฟื้นฟู  กลุ่มงานพยาธิวิทยา  กลุ่มงานเภสัชกรรม  กลุ่มงานทันตกรรม  กลุ่มงานการพยาบาล  กลุ่มงานออร์โธปิดิกส์:  กลุ่มงานจิตเวช  กลุ่มงานเวชกรรมสังคม  กลุ่มงานอุบัติเหตุและฉุกเฉิน  กลุ่มงานผู้ป่วยนอก  กลุ่มงานฝ่ายการเจ้าหน้าที่  กลุ่มงานพัฒนาคุณภาพบริการและวิชาการ  ศูนย์แพทยศาสตรศึกษาชั้นคลินิก  ศูนย์พัฒนาคุณภาพ  ศูนย์สิทธิประโยชน์  ศูนย์เยี่ยมบ้านโรงพยาบาลอุตรดิตถ์  ฝ่ายธุรการ  ฝ่ายการเงินและบัญชี  ฝ่ายพัสดุและบำรุงรักษา  ฝ่ายโภชนาการ  ฝ่ายสุขศึกษา
ดูเพิ่ม

ศูนย์แพทยศาสตรศึกษาชั้นคลินิก โรงพยาบาลอุตรดิตถ์
กระทรวงสาธารณสุข (ประเทศไทย)
คณะแพทยศาสตร์ มหาวิทยาลัยนเรศวร
แหล่งข้อมูลอื่น

โรงพยาบาลอุตรดิตถ์ เก็บถาวร 2006-06-15 ที่ เวย์แบ็กแมชชีน
ศูนย์แพทยศาสตรศึกษาชั้นคลินิก โรงพยาบาลอุตรดิตถ์ เก็บถาวร 2008-05-25 ที่ เวย์แบ็กแมชชีน
สำนักงานบริหารโครงการร่วมผลิตแพทย์เพิ่มเพื่อชาวชนบท  เก็บถาวร 2022-05-25 ที่ เวย์แบ็กแมชชีน
| ด ค กโรงพยาบาลและสถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร |
| --- | --- | --- |
| โรงพยาบาลมหาวิทยาลัย |  โรงพยาบาลมหาวิทยาลัยนเรศวร  |  |
| ศูนย์แพทยศาสตรศึกษาชั้นคลินิก |  โรงพยาบาลพิจิตร  โรงพยาบาลพุทธชินราช พิษณุโลก  โรงพยาบาลแพร่  โรงพยาบาลสมเด็จพระเจ้าตากสินมหาราช  โรงพยาบาลอุตรดิตถ์  |  |
บาเลเรียโน เวย์เลร์

บาเลเรียโน เวย์เลร์ ดยุคที่ 1 แห่งรูบี และมาร์ควิสที่ 1 แห่งเตเนริเฟ (สเปน: Valeriano Weyler y Nicolau; 17 กันยายน 2381 – 20 ตุลาคม 2473) เป็นนายทหารระดับสูงยศพลเอกและผู้ว่าการอาณานิคมแห่งสเปน ประจำที่ฟิลิปปินส์และคิวบา ในภายหลังเขาได้กลับประเทศแม่และได้ดำรงตำแหน่งรัฐมนตรีสงครามในเวลาต่อมา
ชีวิตช่วงต้น

เวย์เลร์เกิดเมื่อปี 2381 ที่ปัลมา ประเทศสเปน เดิมทีตระกูลของเขาเป็นคนเชื้อสายปรัสเซียแต่มาอยู่ในดินแดนสเปนหลายรุ่น ในวัยเด็กเขาได้รับการศึกษาพื้นฐานอยู่ที่บ้านเกิด แต่ก็มีความต้องการที่จะอยากเป็นทหารตามรอยพ่อของเขา ที่ดำรงตำแหน่งในกองทัพในฐานะแพทย์สนาม
ในวัย 16 ปี เวย์เลร์ก็สามารถเข้าเรียนในสถาบันทหารราบโตเลโด (Academia de Infantería de Toledo) ได้ เมื่อจบออกมาในวัย 20 ปี เขาก็ไต่เต้าในสายอาชีพของเขาได้อย่างรวดเร็ว ก่อนที่ในวัย 25 ปี เขาจะถูกส่งให้ไปประจำการที่คิวบา และมีส่วนร่วมในการระดมพลในความขัดแย้งในภูมิภาคแคริบเบียนในตอนนั้น โดยในช่วงที่เขาประจำการในคิวบา ความขัดแย้งระหว่างชาวคิวบาและเจ้าอาณานิคมสเปนก็ขยายความรุนแรงเพิ่มมากขึ้น อย่างไรก็ตามเขาก็ถูกโยกกลับไปยังสเปนเพื่อรับมือกับกลุ่มการ์ลิสต์ (Carlista) ที่ขยายวงขึ้นในปี 2416 ก่อนที่อีกสามปีต่อมา เขาจะได้รับยศเป็นพลเอกอย่างรวดเร็วด้วยวัย 40 ปี เท่านั้น